"Το βιβλίο "Μνήμη καλπάζουσα" είναι μια ποιητική απεικόνιση παρελθόντος. Ο όρος "καλπάζουσα" χρησιμοποιείται με την ιατρική έννοια μιας ταχέως επιδεινούμενης κατάστασης. Όμως ο χρόνος που περνά δεν είναι μόνο χρόνος που χάνεται και εκτός από τα "δεινά" -ή κάποιες φορές και εξαιτίας τους- υπάρχει και η δύναμη που κερδίζεται όταν δεν αφηνιάζει. Αυτή είναι η τρίτη συλλογή της Κορνηλίας Καπετάνου με 65 ποιήματα από το "σεντούκι" της μνήμης, με ματιές σε βιώματα, πρόσωπα, τόπους, με νοσταλγία και αγάπη για ό, τι έφυγε χωρίς να χαθεί."